CELEX: 62012CA0563
Language: et
Date: 2013-12-19 00:00:00
Title: Kohtuasi C-563/12: Euroopa Kohtu (viies koda) 19. detsembri 2013 . aasta otsus (Kúria eelotsusetaotlus — Ungari) — BDV Hungary Trading Kft (likvideerimisel) versus Nemzeti Adó- és Vámhivatal Közép-magyarországi Regionális Adó Főigazgatósága (Käibemaks — Direktiiv 2006/112/EÜ — Artikkel 146 — Ekspordi maksuvabastused — Artikkel 131 — Liikmesriikide kehtestatud tingimused — Siseriiklikud õigusnormid, millega nõutakse, et eksporditav kaup peab olema Euroopa Liidu tolliterritooriumilt välja viidud kindlaksmääratud tähtaja 90 päeva jooksul alates tarnimisest)

22.2.2014   
            
            
               ET
            
            
               Euroopa Liidu Teataja
            
            
               C 52/21
            
         Euroopa Kohtu (viies koda) 19. detsembri 2013. aasta otsus (Kúria eelotsusetaotlus — Ungari) — BDV Hungary Trading Kft (likvideerimisel) versus Nemzeti Adó- és Vámhivatal Közép-magyarországi Regionális Adó Főigazgatósága
   (Kohtuasi C-563/12) (1)
   
   (Käibemaks - Direktiiv 2006/112/EÜ - Artikkel 146 - Ekspordi maksuvabastused - Artikkel 131 - Liikmesriikide kehtestatud tingimused - Siseriiklikud õigusnormid, millega nõutakse, et eksporditav kaup peab olema Euroopa Liidu tolliterritooriumilt välja viidud kindlaksmääratud tähtaja 90 päeva jooksul alates tarnimisest)
   2014/C 52/35
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Kaebaja: BDV Hungary Trading Kft (likvideerimisel)
   
      Vastustaja: Nemzeti Adó- és Vámhivatal Közép-magyarországi Regionális Adó Főigazgatósága
   
      Ese
   
   Eelotsusetaotlus — Kúria — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 15 ning nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artiklite 131, 146 ja 273 tõlgendamine — Ekspordi maksuvabastused — Äriühing, kes tegeleb toidukonservide tootmise ja müügiga, müües kaupa, mille ostja müüb kolmandates riikides edasi — Siseriiklikud õigusnormid, milles on ette nähtud, et käibemaksuvabastust kaupade väljapoole liidu territooriumi ette nähtud eksportmüügiks antakse tingimusel, et müügi ja kauba väljavedamise vaheline ajavahemik ei ületa 90 päeva
   
      Resolutsioon
   
   Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 146 lõiget 1 ja artiklit 131 tuleb tõlgendada nii, et nendega on vastuolus sellised siseriiklikud õigusnormid, mille kohaselt peavad eksporditarne raames liidust eksporditavad kaubad olema Euroopa Liidu territooriumilt välja viidud kolmekuulise või 90-päevase tähtaja jooksul alates tarnimise kuupäevast, kuivõrd ainuüksi selle tähtaja ületamise tagajärjel jääb maksukohustuslane lõplikult ilma tarne maksuvabastusest.
   
      (1)  ELT C 114, 20.4.2013.